
FAU-møte – referat
Mandag 7. september 2026 kl. 18.00–19.30
Sted: Personalrommet, Midtstuen skole
Tilstede
Fra skolen: Rektor Sissel Følling Eilertsen, Assisterende rektor Christel Sydnes Fiske
FAU:
	Klasse
	A
	B
	C
	D
	E
	F
	G

	8.
	x
	x
	x
	
	
	
	

	9.
	x
	x
	x
	x
	x
	
	x

	10.
	
	
	x
	x
	x
	x
	



[bookmark: _3t2svhazo8t3]1. Godkjenning av referat
Til informasjon:
Referatet fra møtet 4. mai 2026 ble godkjent.
[bookmark: _1bz07jklxugi]2. Informasjon fra rektor
Rehabilitering og midlertidig skole

Rehabiliteringsprosjektet knyttet til skolen skal behandles i forbindelse med kommunens budsjettprosess i løpet av høsten.
På FAU-møtet i november vil en representant fra Avdeling for skoleanlegg (ASA) orientere om den midlertidige skoleperioden, med særlig vekt på praktiske forhold knyttet til transport og bussløsninger.
Oppstart og aktiviteter på skolen

Skolen informerte om oppstarten av skoleåret og aktiviteter på de ulike trinnene.
På 8. trinn gjennomføres nasjonale prøver, og det planlegges overnatting.
Midtstuen-dagene gjennomføres før høstferien. Det er en tradisjon ved skolen med en uke med tverrfaglig arbeid, der elevene arbeider i ulike grupper. Inkludering og fellesskap står sentralt.
På 9. trinn vil det under Midtstuen-dagene være særlig fokus på inkludering og ekskludering, samarbeid og fellesskap i klassene. Skolen deltar i Dembra, et skoleutviklingstilbud som støtter skolens arbeid med inkludering, fellesskap og demokratisk kompetanse.

På 10. trinn gjennomføres blant annet geologitur til Kolsåstoppen og arbeid med utdanningsvalg. 
Felles for skolen gjennomføres blant annet «Hei-kampanjen».

Skolefrokost

Skolen tilbyr elevene frokost tirsdag, onsdag og torsdag før skolestart, med blant annet frukt og yoghurt. 

Psykisk helse og rusforebygging

Verdensdagen for psykisk helse markeres i oktober. 
Temakvelder for FAU

Rektor tok opp muligheten for å arrangere temakvelder for FAU én til to ganger i året. Aktuelle temaer kan for eksempel være vurdering, der lærere kan forberede og presentere skolens arbeid og praksis.
Handling/oppfølging:
FAU vurderer interessen for temakvelder og hvilke temaer som kan være aktuelle.
[bookmark: _24y7sjt4t4vi]3. Nytt fra FAU-styret
Til informasjon:
Jill fortsetter som FAU-leder, med Lotte Neumayer som ny nestleder. Sekretærfunksjonen ivaretas videre av Manue fra 9c.

Oslo KFU inviterer FAU-representanter til fellesmøte om digital dømmekraft og KI i skolen 14. september. Møtet gjennomføres på Teams, og interesserte FAU-representanter kan melde seg på.
Handling/oppfølging:
Ingen.
[bookmark: _xiz5l1hjz6o7]4. Status arbeid i de ulike komiteene
Midtstuen skoles venner
Til informasjon:
Midtstuen skoles venner (MSV) bidrar som arrangør av aktiviteter som trafikalt grunnkurs, jegerprøven og båtførerprøven. Midlene MSV samler inn går tilbake til elevene og brukes blant annet til å støtte sosiale aktiviteter på skolen, som Halloween-feiringen på 8. trinn og skoleballet på 10. Trinn.
Handling/oppfølging:
Ingen.

Miljø- og sosialkomité
Til informasjon:
8. trinn arrangerer Halloween-feiring for trinnet. 10. trinn arrangerer skoleball.
Handling/oppfølging:
Komiteene sender informasjon til aktuelle foreldre.
Natteravn
Til informasjon:
Hver klasse bes stille med natteravner 2–3 fredager i løpet av året. Natteravnansvarlige koordinerer direkte med klassekontaktene.
Handling/oppfølging:
Klassekontakter sender oppdatert oversikt til Fau-leder. Jill sender samlet oversikt videre til natteravnkoordinator.
Skolemiljøutvalget
Til informasjon:
Det ble tatt opp om SMU fortsatt skal være satt sammen på samme måte som tidligere.
Handling/oppfølging:
FAU-representant for 9G kontakter rektor for avklaring om sammensetningen av SMU.
Driftsstyret
Til informasjon:
Driftsstyret følger opp skolens drift og behandler blant annet saker knyttet til budsjett og økonomi. Fredrik Pahle fra 8C er nytt medlem i driftsstyret.

Handling/oppfølging:
Ingen.
[bookmark: _x1gjx1t1dp8y]5. Eventuelt
Klasseturer med overnatting
Til informasjon:
Klasseturer på 9. trinn ble diskutert. Skolen/kommunen gir ikke fri til slike turer, og ledelsen anbefaler ikke turer med overnatting. Det ble vist til hensyn som inkludering, økonomi og ansvar.
Dagsturer med faglig innhold ble trukket frem som et alternativ, og Utøya ble nevnt som et mulig reisemål. FAU støtter skolens anbefaling om ikke å gjennomføre klasseturer med overnatting på 9. trinn.
Handling/oppfølging:
Rektor undersøker pris på et par aktuelle alternativer for dagstur med faglig innhold.
8. trinn – organisering og informasjonsflyt
Til informasjon:
FAU-representantene på 8. trinn tok opp spørsmål knyttet til organiseringen av de nye, store klassene. Rektor foreslo et eget møte med FAU-representantene på 8. trinn for å gå gjennom og svare ut spørsmålene.
Handling/oppfølging:
FAU-representanten fra 8C kontakter rektor Sissel og trinnleder Stein for å avtale et eget møte for 8. trinn.
[bookmark: _byevnfrjl6x8]Neste møte
Mandag 9. november 2026 kl. 18.00.
Tidligere møtereferat fra FAU finnes på Midtstuen skoles nettsider.
Det er viktig at hver klasse er representert på møtet. Om du ikke kan møte, meld fra i FAUs WhatsApp-gruppe og sørg for at en erstatter, for eksempel klassekontakten, møter i stedet.




